open-index/open-wikipedia-markdown huggingface dataset:
ব্যাংক হার

**ব্যাংক হার** (), অন্যনাম **ডিসকাউন্ট হার**, বলতে সেই সুদ হারকে বুঝায় যে হারে কেন্দ্রীয় ব্যাংক তফসিলি বাণিজ্যিক ব্যাংকসমূহকে ঋণ দেয়। ব্যাংক হার বিভিন্ন দেশে বিভিন্ন নামে পরিচিত। দেশে দেশে সময় পরিবর্তনের সাথে এই হারের নামের সাথে সাথে কৌশল বা পদ্ধতিগত পরিবর্তনও লক্ষ্য করা যায়। ব্যাংক হার মুদ্রানীতির একটি গুরুত্বপূর্ণ হাতিয়ার হিসেবে বিবেচিত।

বাণিজ্যিক ব্যাংক তহবিল সঙ্কটে পরলে এটি কেন্দ্রীয় ব্যাংকের থেকে এই সুদহারে ঋণ নিতে পারে। এই ধরনের ঋণ সাধারণত **রেপো রেট বা নীতি সুদহারের** মাধ্যমে করা হয়। যে সুদহারে কেন্দ্রীয় ব্যাংক তফসিলি ব্যাংকসমূহকে ঋণ দেয়, সেটিই রেপো রেট বা নীতি সুদহার। অর্থনীতিতে নগদ তারল্যের জোগান দিতেই মুদ্রানীতির এ গুরুত্বপূর্ণ হাতিয়ারটি ব্যবহার করে কেন্দ্রীয় ব্যাংক। অন্যদিকে, অতিরিক্ত তারল্য তুলে নিতে কেন্দ্রীয় ব্যাংক যে হারে ঋণ দেয়, সেটি রিভার্স রেপো হিসেবে পরিচিত।

## ব্যাংক হার নির্ধারণ
মুদ্রানীতির উপর ভিত্তি করে কেন্দ্রীয় ব্যাংক বা আর্থিক কর্তৃপক্ষ যদি মনে করে অর্থনীতিতে অর্থ সরবারহ বৃদ্ধি করা দরকার, তখন ব্যাংক হার কমিয়ে দেয়। এতে বাণিজ্যিক ব্যাংকগুলো কেন্দ্রীয় ব্যাংক থেকে বেশি পরিমাণ ঋণ নিয়ে ব্যাংক গ্রহকদের ঋণ দেয়। অন্যদিকে, কেন্দ্রীয় ব্যাংক যদি মনে করে অর্থনীতিতে অর্থ সরবারহ কমানো দরকার, তখন ব্যাংক হার বাড়িয়ে দেয়। এতে ঋণ সরবারহ কমে যায়। সর্বোপরি, ব্যাংক হার পরিবর্তনের সাথে ব্যাংক সুদের হারেও পরিবর্তন হয়।

## দেশ অনুযায়ী

### অস্ট্রেলিয়া
অস্ট্রেলিয়ায়, রিজার্ভ ব্যাংক অব অস্ট্রেলিয়া ব্যাংক হার নির্ধারণ করে থাকে, যা অফিসিয়াল নগদ হার নামে পরিচিত। রিজার্ভ ব্যাংক বোর্ড প্রতি মাসে এই হার পর্যালোচনা করে থাকে।

### বাংলাদেশ
বাংলাদেশে, বাংলাদেশ ব্যাংক মাসিক ভিত্তিতে ব্যাংক হার নির্ধারণ করে থাকে। বাংলাদেশে এই হার ব্যাংক হার নামেই পরিচিত। মুদ্রানীতির উপর ভিত্তি করে এবং অর্থনৈতিক পরিস্থিতি বিবেচনায় বাংলাদেশ ব্যাংক এই হার পর্যালোচনা করে। বাংলাদেশে বর্তমান ব্যাংক হার ৮%।

### কানাডা
কানাডায়, ব্যাংক হারকে ওভারনাইট রেট নামে অভিহিত করা হয়। ব্যাংক অব কানাডা ওভারনাইট রেট নির্ধারণ করে থাকে।

### ইউরো অঞ্চল
ইউরো অঞ্চলে ইউরোপীয় কেন্দ্রীয় ব্যাংক কর্তৃক ব্যাংক হার নির্ধারিত হয় যেটা স্ট্যান্ডিং ফ্যাসিলিটি নামে পরিচিত এবং ওভার নাইট তারল্য ব্যবস্থাপনায় ব্যবহৃত  হয়।

### ভারত
ভারতে, ভারতীয় রিজার্ভ ব্যাংক ব্যাংক হার নির্ধারণ করে। পর্যায়ক্রমে এবং পরিবর্তিত পরিস্থিতিতে ভারতীয় রিজার্ভ ব্যাংক ব্যাংক হার পর্যালোচনা ও সংশোধন করে।

যুক্তরাজ্যে ব্যাংক অফ ইংল্যান্ডের মুদ্রানীতি কমিটি করতিক ব্যাংক রেট নির্ধারণ হয়। ব্যাংক অফ ইংল্যান্ড সর্বনিম্ন একটা হার নির্ধারণ করে দেয় যেটা অফিসিয়াল ব্যাংক হার নামে পরিচিত।

### যুক্তরাষ্ট্র
মার্কিন যুক্তরাষ্ট্রে, ব্যাংক হারকে ডিসকাউন্ট হার বলা হয়। ফেডারেল রিজার্ভ সিস্টেমের গভর্নর বোর্ড দ্বারা ডিসকাউন্ট হার নির্ধারিত হয়।

## আরোও দেখুন
* মুদ্রানীতি 
## তথ্যসূত্র

বিষয়শ্রেণী:ব্যাংকিং পরিভাষা
বিষয়শ্রেণী:কেন্দ্রীয় ব্যাংকের কার্যক্রম
হাশিম উদ্দিন আহমেদ

**হাশিম উদ্দিন আহমেদ** বাংলদেশের ময়মনসিংহ জেলার রাজনীতিবিদ ও ময়মনসিংহ-৮ আসনের সাবেক সংসদ সদস্য।

## প্রাথমিক জীবন
হাশিম উদ্দিন আহমেদ ময়মনসিংহ জেলার ঈশ্বরগঞ্জ উপজেলায় চরনিখলা গ্রামে জন্ম গ্রহণ করেন। তাঁর পিতার নাম রিয়াজ উদ্দিন আহমেদ চরনিখলা উচ্চ বিদ্যালয়ের প্রতিষ্ঠাতা।

## রাজনৈতিক জীবন
হাশিম উদ্দিন আহমেদ ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে ময়মনসিংহ-৮ আসন থেকে সংসদ সদস্য নির্বাচিত হয়েছিলেন। পরবর্তীতে তিনি এরশাদ সরকারের বস্ত্র ও পাট মন্ত্রণালয়ের মন্ত্রী পদে দায়িত্ব প্রাপ্ত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
আব্দুল হালিম (ময়মনসিংহের রাজনীতিবিদ)

**আব্দুল হালিম** বাংলদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ও ময়মনসিংহ-৮ আসনের সাবেক সংসদ সদস্য।

## প্রাথমিক জীবন
আব্দুল হালিম ময়মনসিংহ জেলায় জন্মগ্রহণ করেন।

## রাজনৈতিক জীবন
আব্দুল হালিম ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৮ আসন থেকে সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বাবা লোকনাথ ব্রহ্মচারী আশ্রম

বাবা লোকেনাথ ব্রহ্মচারী আশ্রম নারায়ণগঞ্জ জেলার সোনারগাঁও উপজেলার বারদীতে অবস্থিত একটি গুরুত্বপূর্ণ হিন্দু তীর্থভূমি। বিশেষত বাঙালি হিন্দুর কাছে এটি একটি জনপ্রিয় তীর্থস্থান।
[থাম্ব|'''বাবা লোকনাথ ব্রহ্মচারী আশ্রমে'''  সমাধি মন্দিরের ভিতরে  '''বাবা [লোকনাথ ব্রহ্মচারী'''র মূর্তি]]

## অবস্থান
নারায়ণগঞ্জ জেলার সোনারগাঁও উপজেলার বারদী বাজারের পশ্চিম-উত্তর কোণে লোকনাথ ব্রহ্মচারীর আশ্রম অবস্থিত। ঢাকা থেকে ঢাকা-চট্রগ্রাম জাতীয় মহাসড়ক পথ ধরে গিয়ে মোগরাপাড়া চৌরাস্তা থেকে প্রায় ৩৫ কিলোমিটার দূরে এর অবস্থান।

## গুরুত্ব
প্রতি বছর ১৯ জৈষ্ঠ্য এখানে হিন্দু সম্প্রদায়ের মহাপুরুষ লোকনাথ ব্রহ্মচারীর তিরোধান উৎসব পালিত হয়। ১৮৯০ সালের (বাংলা ১২৯৭ সন) এই দিনে পরমপুরুষ শ্রীশ্রীলোকনাথ ব্রহ্মচারী দেহত্যাগ করেন। তার এই মহাকাল প্রয়াণের দিনটিকে ভক্তি এবং শ্রদ্ধার মধ্য দিয়ে স্মরণ করার জন্যই এই উৎসব ও মেলার আয়োজন হয়। এই তিরোধান উৎসবে অংশগ্রহণ করতে প্রতিবেশী দেশ ভারত, নেপাল, ভুটান ও শ্রীলঙ্কাসহ দেশের লক্ষাধিক লোকনাথ ভক্ত বারদী আশ্রমে এসে সমবেত হন। জৈষ্ঠ্যের ১৯ তারিখ আশ্রমের চৌচালা ছাদের উপর থেকে ভক্তদের ছুঁড়ে দেয়া বাতাসা মিষ্টি ও তা কুড়ানোর উচ্ছল আয়োজন হয় যা “হরি লুট” নামে পরিচিত। এছাড়া দিন ব্যাপী চলে গীতা পাঠ, বাল্যভোগ, লোকনাথের জীবন বৃত্তান্ত পাঠ, রাজভোগ, প্রসাদ বিতরণ ও আরতি কীর্তনসহ ধর্মীয় নানা অনুষ্ঠান।

বারদীর লোকনাথ আশ্রম এখন শুধুমাত্র হিন্দু ধর্মাবলম্বীদের তীর্থ স্থানই নয়, বরং ধর্ম-বর্ণ-জাতি নির্বিশেষে সকল ধর্মের, সকল মানুষের কাছে এক মিলন মেলা হিসেবে পরিচিত। লোকনাথ ব্রহ্মচারীর তিরোধান উৎসবে সপ্তাহ ব্যাপী মেলা বসে। আশ্রমের ঠিক সামনে বিশাল সবুজ মাঠ। এখানেই মেলা বসে। এই মেলাকে কেন্দ্র করে বিশাল আয়োজন করা হয় এখানে। নানান এলাকা থেকে হাজারও পণ্য আসে। আসে বাহারী তৈজসপত্র, আহারের ফল ফলাদি আরো কত কী। বহুদেশে বহু ধর্মাবলম্বী মানুষের আগমন ঘটে এই মেলায়। এ এক বিশাল আয়োজন। এক সপ্তাহব্যপী চলতে থাকে রাতদিন।

## আশ্রমের বিবরণ
শ্রী শ্রী বাবা লোকনাথ ব্রহ্মচারীর আশ্রমের দক্ষিণের উঠানে তাঁর সমাধিস্থলের পশ্চিমে শত বৎসর ধরে কালের সাক্ষী হয়ে দাঁড়িয়ে আছে বিশাল আকৃতির একটি বকুল গাছ। আশ্রমের ভেতরে আছে লোকনাথ ব্রহ্মচারীর বিশাল তৈলচিত্র। মূল আশ্রমের পেছনে খোলা উঠান পেরিয়ে বিশাল পাঁচতলা ভবনের যাত্রীনিবাস। পশ্চিমে আরও দুটি বিশালাকার যাত্রীনিবাস। ভক্ত ও দর্শণার্থীরা বিনা পয়সায় এখানে রাত্রিযাপন করেন। সাধক পুরুষ লোকনাথ ব্রহ্মচারী জীবিত থাকা অবস্থায় আশ্রমের পাশে কামনা সাগর ও জিয়স নামে পুকুর খনন করা হয়। এই পুকুরটিতে আশ্রমে আগত ভক্তরা স্নান করেন।

### সমাধি মন্দির
থাম্ব|শ্রী শ্রী লোকনাথ ব্রক্ষচারী সমাধি মন্দির

## আরও দেখুন
* লোকনাথ ব্রহ্মচারী
* বাংলাদেশের হিন্দু মন্দিরের তালিকা
## বহিঃসংযোগ


বিষয়শ্রেণী:বাংলাদেশের হিন্দু আশ্রম
বিষয়শ্রেণী:নারায়ণগঞ্জ জেলার হিন্দু মন্দির
মান্দা (দেবী)

হিন্দু ধর্মে **মান্দা** ( ,  ) বা **ধামিনী** ( ,  )  হলো শনির দ্বিতীয় স্ত্রী ও মান্দীর মাতা। তিনি একজন গন্ধর্ব কন্যা এবং রাজকুমারী। তিনি হলেন কলার দেবী। তার নৃত্য সমগ্র ব্রহ্মাণ্ডের ( মহাবিশ্ব ) যে কাউকে আকর্ষিত করতে পারে। মাঝেমধ্যে, মান্দাকে শনি গ্রহের (শনি) ঐশ্বরিক অভিভাবক হিসেবে উল্লেখ করা হয় ভারতে।

## নামকরণ
মান্দা যখন ছোট ছিল তখন মান্দার মা দিব্যাঙ্কা মারা যান। দিব্যাঙ্কা বাচ্চা মান্দা বাঁচানোর চেষ্টা করে এক অসুর সর্পের সঙ্গে লড়াই করে নিজের জীবন উৎসর্গ করেছিলেন। চিত্ররথ তাঁর মৃত্যুতে শোক করেছিলেন। মান্দার পিতা চিত্ররথ এই স্মৃতিটি টিকিয়ে রাখার জন্য ধামিন নামে সাপটির নামপূর্বক মান্দার নাম রেখেছিলেন ধামিনী।

## শনির স্ত্রীদের নাম জপন
মন্ত্রসমূহের মধ্যে ধামিনী হলেন শনিদেবের শীর্ষস্থানীয় স্ত্রী। শনিদেবতার উপাসনার জন্য তার স্ত্রীদের নাম জপন শনিদেবকে সন্তুষ্ট করতে সহায়তা করে।

মন্ত্রসমূহ হলো- 'ধ্বজিনী ধামিনী চৈবা কঙ্কালী কলহপ্রিয় কান্তাকি কলাহী চাথা তুরঙ্গী মহিষী অজা শনিনর্মাণি পত্নীনামেতানী সঞ্জপনা পুমন দুখানি নাশায়েন্নিত্যাং সৌভাগ্যমেধে সুখম'। 

আরও দেখুন: নীলা

## টেলিভিশনে
কালার্স টিভিতে প্রচারিত কর্মফলদাতা শনি নাটকে ধামিনীকে দেখানো হয়েছিল। তার চরিত্রে অভিনয় করেছেন টিনা দত্ত।

## তথ্যসূত্র

বিষয়শ্রেণী:হিন্দু দেবী
জন্মভূমি (গুজরাতি সংবাদপত্র)

***জন্মভূমি*** (જન્મભૂમિ) একটি ভারতীয় গুজরাটি ভাষার সান্ধ্যকালীন দৈনিক পত্রিকা, যা সৌরাষ্ট্র ট্রাস্টের মালিকানাধীন। এটির সদর দফতর মুম্বই, মহারাষ্ট্রে। *জন্মভূমি* ১৯৩৪ সালে সন্ধ্যার কাগজ হিসাবে চালু হয়েছিল  পত্রিকাটি প্রতিদিন সম্পাদকীয় পাতা এবং একটি সম্পাদকীয় পাতার বিপরীত পাতা সহ ১০-১২ পাতা প্রকাশ করে।  সংবাদপত্রের মূলমন্ত্রটি হ'ল ‘जननी जन्मभूमिश्च स्वर्गादपि गरीयसी’ (মা ও মাতৃভূমি স্বর্গের চেয়ে শ্রেষ্ঠ)। 

## ইতিহাস
*জন্মভূমি* ভারতীয় মুক্তিযোদ্ধা অমৃতলাল শেঠ প্রতিষ্ঠা করেছিলেন, যিনি ১৯৩১ সালে সৌরাষ্ট্র ট্রাস্ট প্রতিষ্ঠা করেছিলেন। প্রাথমিকভাবে, অমৃতল *দ্য সান* নামে একটি ইংরেজি ভাষার কাগজ তৈরি করেছিলেন, যা খারাপ করেছিল।  ১৯৩৪ সালের ৯ ই জুন, অমৃতলাল গুজরাতে জাতীয়তাবাদী প্রকাশনা হিসাবে *জন্মভূমির* প্রকাশ শুরু করেছিলেন।  কাগজটি গান্ধীবাদের সমর্থক এবং সংবেদনশীল সাংবাদিকতা এড়ানোর নীতি প্রতিষ্ঠা করেছিল। জনপ্রিয় গুজরাটি জাতীয়তাবাদী কবি ঝাভেরচাঁদ মেঘানি প্রথম থেকেই কাগজের সাথে যুক্ত ছিলেন। প্রাথমিকভাবে কাগজটি কাঠিয়াওয়ার রাজপুত্রদের অত্যাচারের বিরুদ্ধে আন্দোলনের মুখোমুখি হয়। বার্মা অভিযানের সংবাদ এবং ভারতীয় জাতীয় সেনাবাহিনী (আজাদ হিন্দ ফৌজ) সম্পর্কিত সংবাদ কভার করে কাগজটি জাতীয় মর্যাদায় পৌঁছেছিল। ১৯৭৯ সালে, পত্রিকাটি *প্রবাসী* নামে একটি সকালের সংস্করণ প্রকাশ শুরু করে। রবিবার পত্রিকার সকাল ও সন্ধ্যা সংস্করণ একসাথে *জন্মভূমি প্রবাসী* শিরোনামে প্রকাশিত হয়।

১৯৭০-এর দশকে, সংবাদপত্রটির প্রচলন ছিল ৪৫,০০০ থেকে ৫০,০০০ অনুলিপি। ১৯৮০ এর দশকে, প্রচলন হ্রাস পেয়ে ৪০,০০০ এ দাঁড়িয়েছে।  ইলা আরব মেহতা *রচিত*  প্রথম গুজরাতি নারীবাদী উপন্যাস *বত্রিস পুতালিনী বেদাতিয়া* এই পত্রিকার রবিবারের সংস্করণে জনপ্রিয় হয়েছিল। কুন্দনিকা কাপাদিয়া রচিত আরও একটি নারীবাদী উপন্যাস *সাত পাগলা আকাশামাও* এই পত্রিকাটির মাধ্যমে দৃষ্টি আকর্ষণ করেছিল।

## সম্পাদকগণ
জন্মভূমি গ্রুপ অব নিউজ পেপারের প্রধান সম্পাদকগণের মধ্যে হরিন্দ্র দাভ এবং কান্তি ভট্ট (১৯৬৭-১৯৭৭) অন্তর্ভুক্ত রয়েছেন। 

## তথ্যসূত্র

বিষয়শ্রেণী:ভারতে প্রকাশিত গুজরাতি ভাষার সংবাদপত্র
বিষয়শ্রেণী:১৯৩৪-এ ভারতে প্রতিষ্ঠিত
বিষয়শ্রেণী:মুম্বইয়ের সংবাদপত্র
পুরি ভাজি

250px|থাম্ব|পুরি তৈরির যন্ত্র
**পুরি ভাজি** এক প্রকার খাবার, এটির ব্যুৎপত্তি ভারতীয় উপমহাদেশে হয়েছিল। পুরি (ময়দা দিয়ে তৈরি কড়া ভাজা গোলাকার রুটি) এবং সাথে আলু ভাজি (মশলাদার আলুর পদ, যা শুকনো বা তরকারি হতে পারে) দিয়ে খাবারটি পরিবেশিত হয়ে থাকে। এটি উত্তর ভারতে প্রাতঃরাশের জন্য জনপ্রিয় একটি খাবার।

অনেক ভারতীয় পরিবার জলখাবার হিসাবে পুরি ভাজি এবং অন্যান্য ঐতিহ্যবাহী খাবার অধিক পছন্দ করে থাকেন। কেউ কেউ এটিকে দই এবং সালাদ জাতীয় খাবারের সাথে মধ্যাহ্নভোজনে পরিবেশন করে থাকেন। মধ্য ভারতে পুরি ভাজি পথখাবার হিসাবে পরিবেশন করা হয়ে থাকে। পুরি ভাজি একটি নিরামিষ খাবার এবং ভারতে এটি জনপ্রিয় কারণ এটি তুলনামূলকভাবে সস্তা এবং সুস্বাদুও। খাবারটি ভারতে প্রায়শই রেলওয়ে প্ল্যাটফর্মেও পরিবেশন করা হয়ে থাকে এবং চাটনির সাথে প্যাকেটজাত করে মধ্যাহ্নভোজ হিসাবে ট্রেনে খাবারটি পরিবেশন করা হয়ে থাকে। পুরি ভাজি হালওয়ার সাথেও পরিবেশন করা যেতে পারে।

## প্রস্তুতপ্রণালী
; পুরি তৈরির প্রণালী

* **উপকরণ:-**
* খামিরের জন্য
# ময়দা - ২ কাপ
# লবণ - ১ চা চামচ
# তেল - ৩ টেবিল চামচ
# কুসুম গরম পানি - ১/২+১/৪ কাপ

* আলুর পুরের জন্য
# আলু (মাঝারি সাইজের) - ২টি
# পেঁয়াজ বেরেস্তা - ১/৪ কাপ
# শুকনো মরিচ - ২/৩টি
# বিটলবণ - ১/৪ চা চামচ
# লবণ - স্বাদমতো
# সরিষার তেল - ২ চা চামচ

- ডুবো তেলে পুরি ভাজার জন্য তেল পর্যাপ্ত পরিমাণে নিতে হবে। *

**'প্রণালী:-'''
# আলুর পুর তৈরির জন্য প্রথমে আলু সিদ্ধ করে খোসা ছাড়িয়ে নিতে হবে।
# আলুর গরম ভাব কমে গেলে হাতের সাহায্যে আলু ভালোভাবে মিহি করে নিতে হবে।
# এরপর শুকনা মরিচ তেলে ভেজে নিতে হবে।
# থালায় পেঁয়াজ বেরেস্তা, শুকনো মরিচ, বিটলবণ, পরিমানমতো লবণ এবং সরিষার তেল হাতে ভালকরে মেখে আলুর সাথে মিশিয়ে নিতে হবে। এখন এই আলুর পুর থেকে একই মাপে ছোট ছোট বলের মত বানিয়ে রাখতে হবে।
# এখন পুরির খামির তৈরির জন্য প্রথমে শুকনো ময়দার সাথে লবণ এবং তেল বেশ ভালকরে মিশিয়ে নিতে হবে।
# এরপর এর মধ্যে অল্প অল্প করে কুসুম গরম পানি মিশিয়ে খামির তৈরি করে ভেজা কাপড় দিয়ে ১০-১৫ মিনিট ঢেকে রাখতে হবে।
# এবার খামিরটি ১৪ ভাগ করে প্রতিটি ভাগ দিয়ে গোল গোল বল তৈরি করতে হবে।
# এখন খামিরের একটি বল নিয়ে হাতে চেপে লুচির মত তৈরি করে এর মধ্যে আলুর পুরের একটি বল দিয়ে মুড়িয়ে মুখ বন্ধ করে দিতে হবে।
# সবগুলো এভাবে তৈরি করে নিয়ে ভেজা কাপড় দিয়ে ঢেকে রাখতে হবে।
# এরপর একে একে সবগুলো পুরি হাতে হালকা বেলে নিতে হবে। খেয়াল রাখতে হবে পুরির ভিতরের আলুর পুর যাতে বেরিয়ে না যায়।
# সব পুরি বেলা হয়ে গেলে কড়াইতে তেল গরম দিতে হবে।
# তেল গরম হলে পুরিগুলো সময় নিয়ে আস্তে আস্তে একটা একটা করে সোনালি করে ভেজে নিতে হবে।
# এভাবে সবগুলো পুরি ভেজে নিতে হবে।

## আরো দেখুন
* বড়া
* আলুর দম
* ডাল মাখনি

## তথ্যসূত্র

## বিষয়শ্রেণী

বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:ভারতীয় হালকা জলখাবার
দিব্য ভাস্কর

***দিব্য ভাস্কর*** (আক্ষরিক অর্থে *কমনীয় সুর্য*) ভারতের গুজরাত থেকে প্রকাশিত একটি গুজরাটি সংবাদপত্র, ডি বি কর্পোরেশন লিমিটেড এর মালিকানাধীন। এটি গুজরাটের সর্বাধিক প্রচারিত গুজরাটি দৈনিকগুলির মধ্যে অন্যতম।

২০০৩ সালে ভোপাল ভিত্তিক ভাস্কর গ্রুপ আমেদাবাদকে চিহ্নিত করে চতুর্থ সংবাদপত্র হিসাবে দৈনিক ভাস্কার চালু করার জন্য সর্বোচ্চ সম্ভাবনাময় শহর হিসেবে ধরে ১২,০০,০০০ পরিবারে একটি জরিপ পরিচালনা করে। জরিপ অনুসারে ২০০৩ সালের ২৩ শে জুন, আহমেদাবাদে দিব্য ভাস্কর সংবাদপত্রের ৪২২,০০০ অনুলিপি (একটি বিশ্ব রেকর্ড) প্রকাশ ও বিতরণ করেছিল। ১৫ মাসের মধ্যে, এটি গুজরাটের আরও দুটি শহরে প্রবেশ করে: সুরাত এবং বড়োদরা। ভাস্কর গ্রুপের হুমকি মোকাবেলায় শীর্ষস্থানীয় গুজরাটি সংবাদপত্রগুলি রঙিন পৃষ্ঠা, মূল্য হ্রাস এবং বেশ কয়েকটি অফার নিয়ে আসে। তবে, ২০০৯ সালের মধ্যে দিব্যা ভাস্কর বৃহত্তম প্রচারিত গুজরাতি সংবাদপত্রে পরিণত হন। 

*দিব্য ভাস্কর* এবিসি- অডিট ব্যুরো অফ সার্কুলেশন (ভারত) অনুসারে গুজরাটের বৃহত্তম প্রচারিত দৈনিক এবং গুজরাটের কোনও পত্রিকার সর্বাধিক সংস্করণ রয়েছে। এটি আহমেদাবাদ, বড়োদরা, সুরাত, রাজকোট, জামনগর, মেহসানা, ভুজ, ভাবনগর (*সৌরাষ্ট সমাচার* হিসাবে) এবং জুনাগড় (*সোরাত ভাস্কর*  হিসাবে) থেকে প্রকাশিত হয়। 

## তথ্যসূত্র


## বহিঃসংযোগ

*  

বিষয়শ্রেণী:ভারতে প্রকাশিত গুজরাতি ভাষার সংবাদপত্র
বিষয়শ্রেণী:২০০৩-এ গুজরাতে প্রতিষ্ঠিত
জহুরুল ইসলাম খান

**জহুরুল ইসলাম খান** বাংলদেশের ময়মনসিংহ জেলার রাজনীতিবিদ ও ময়মনসিংহ-৯ আসনের সাবেক সংসদ সদস্য।

## প্রাথমিক জীবন
জহুরুল ইসলাম খান ময়মনসিংহ জেলার নান্দাইল উপজেলায় জন্মগ্রহণ করেন।

## রাজনৈতিক জীবন
জহুরুল ইসলাম খান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে ময়মনসিংহ-৯ আসন থেকে সংসদ সদস্য নির্বাচিত হয়েছিলেন।

এর পর জাতীয় পার্টিতে যোগ দিয়ে ১২ জুন ১৯৯৬ সালের সপ্তম জাতীয় নির্বাচনে জাতীয় পার্টির মনোনয়ন নিয়ে ও ২০০৪ সালে বিকল্পধারায় যোগ দিয়ে ২০০৮ সালের নবম জাতীয় নির্বাচনে বিকল্পধারার মনোনয়ন নিয়ে একই আসন থেকে তিনি পরাজিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বিকল্পধারা বাংলাদেশের রাজনীতিবিদ
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বোম্বে সমাচার

***বোম্বে সমাচার,*** এখন ***মুম্বাই সমাচার*** (গুজরাটি: મુંબઈ સમાચાર), ভারতের প্রাচীনতম একটানা প্রকাশিত সবচেয়ে পুরনো সংবাদপত্র। সংবাদপত্রটি ১৮২২ সালে ফার্দুনজি মারজান কর্তৃক প্রতিষ্ঠিত। এটি গুজরাটি এবং ইংরেজিতে প্রকাশিত হয়। 

## ইতিহাস
থাম্ব|250x250পিক্সেল| মুম্বাই সমাচারের সদর দফতর, মুম্বই
*বোম্বাই সমাচার*, এশিয়ার প্রাচীনতম ধারাবাহিকভাবে প্রকাশিত পত্রিকা ১৮২২ সালের জুলাইয়ে প্রথম প্রকাশিত হয়েছিল এবং এতে তিনটি ছোট আট পাতার শিট অন্তর্ভুক্ত ছিল। ১০ ইঞ্চি বাই ৮ ইঞ্চি এবং একটি মুদ্রিত ১৪ পাতার অর্ধ শিট পরিপূরক ছিল।

১৮৩২ সাল পর্যন্ত এটি সাপ্তাহিক, ১৮৫৫ সাল পর্যন্ত দ্বি-সাপ্তাহিক এবং এর পর থেকে এটি দৈনিক, এটি ক্রমবর্ধমান অব্যাহত ছিল এবং পশ্চিম ভারতের অন্যতম প্রধান সংবাদপত্র হয়ে উঠেছে, ভারত এবং বিদেশে উভয় গুজরাতি-ভাষী লোকেরা খুব ভালভাবে পঠিত। প্রতিষ্ঠাতা, একজন পার্সী পণ্ডিত এবং ফারদুনজি মারজান নামে পুরোহিত, তিনি কেবল পশ্চিম ভারতে সাংবাদিকতায় নয়, সমস্ত গুজরাতি মুদ্রিত সাহিত্যের অগ্রণী ছিলেন। তিনি ১৮১২ সালে প্রথম স্থানীয় প্রেস প্রতিষ্ঠা করেছিলেন এবং কলকাতায় প্রথম বাংলা দিনপঞ্জি ছাপার ঠিক ৬ বছর আগে ১৮১৪ সালে একটি গুজরাতি দিনপঞ্জি বের করেন। এরপরে তিনি ১৮২২ সালে বোম্বে সমাচার পত্রিকা প্রকাশ করেন।

তিনি অবশ্যই তাঁর সমস্ত চিন্তার মুহুর্তগুলি শুরু করেছিলেন, সবার জন্য, তার প্রকাশনা, দিনপঞ্জী এবং তার সংবাদপত্র আজও খুব ভাল এবং সমৃদ্ধ অবস্থায় রয়েছে। ঘটনাগুলির সুষ্ঠু, অকপট, উদ্দেশ্য এবং সমালোচনা বিশ্লেষণের জন্য ব্রিটিশ এবং ভারত উভয় সরকারের প্রতি শ্রদ্ধাশীল ছিল। ভারতের স্বাধীনতা সংগ্রামের সময় মুম্বই সমাচার একটি গুরুত্বপূর্ণ ভূমিকা পালন করেছিল, প্রায়শই মহাত্মা গান্ধী, জওহরলাল নেহেরু, বল্লভভাই প্যাটেল এবং মুক্তিযোদ্ধাদের দ্বারা উদ্ধৃত হয়। এর সূচনা থেকেই সম্পাদকীয় নীতিটি উদ্দেশ্যমূলকভাবে ঘটনাগুলি একটি সুষ্ঠু ও সৎভাবে রিপোর্ট করা এবং সংবাদকে সংবেদনশীলতা না করা, সংযোজন এবং মতামতের স্বাধীনতা যা এখনও রয়েছে তা একটি বৈশিষ্ট্য হিসাবে চিহ্নিত হয়েছে। এই কাগজের আর একটি উল্লেখযোগ্য বৈশিষ্ট্য যা আজ অবধি ভাল, সেটি হ'ল এক বিজ্ঞাপনদাতাকে অনুমতি দেওয়ার পরিবর্তে অনেক ছোট বিজ্ঞাপনদাতাকে তাদের পণ্যের বিজ্ঞাপন প্রথম পাতায় স্থান দেয়ার নীতি।

কাগজটি বিভিন্ন হাত ঘুরে ১৯৩৩ সালে এর বর্তমান প্রকাশক কামা পরিবার এবং প্রকাশনার বর্তমান পরিচালক হরমাসজি এন কামার হাতে এসেছে।  এর পর থেকে এটি বড় এবং প্রসারিত হয়েছে এবং আজ প্রকাশের ক্ষেত্রে সর্বাধুনিক প্রযুক্তি থাকার গর্ব করতে পারে। চার বর্ণের দৈনিক মুদ্রণ অনায়াসে উচ্চ গতির অফসেট প্রেসগুলিতে শিল্পের বৈশিষ্ট্যগুলি অন্তর্ভুক্ত করে চালিত হয়।

## তথ্যসূত্র

## বহিঃসংযোগ

* ''মুম্বই সমাচার'' ওয়েবসাইট 
* ''মুম্বই সমাচার'', ই-নিউজপেপার সংস্করণ 

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:ভারতের দৈনিক সংবাদপত্র
বিষয়শ্রেণী:১৮২২-এ ভারতে প্রতিষ্ঠিত
বিষয়শ্রেণী:মুম্বইয়ের সংবাদপত্র
রাসায়নিক অস্ত্র চুক্তি

**রাসায়নিক অস্ত্র চুক্তি** (Chemical Weapons Convention) একটি অস্ত্র নিয়ন্ত্রণ চুক্তি যা উন্নয়ন, উৎপাদন, মজুদ ও  ব্যবহার নিষিদ্ধ করা ও এসব ধ্বংস করার ব্যবস্থা রয়েছে। ১৯৯৩ সালে রাসায়নিক অস্ত্র চুক্তি স্বাক্ষরিত হয়। এ চুক্তি ১৯৯৭ সাল থেকে কার্যকর করা হয়েছে।

## আরও দেখুন
* জৈবপ্রযুক্তি

## তথ্যসূত্র

বিষয়শ্রেণী:মানবাধিকার দলিল
বিষয়শ্রেণী:বাংলাদেশের চুক্তি
বিষয়শ্রেণী:কোত দিভোয়ারের চুক্তি
বিষয়শ্রেণী:ভারতের চুক্তি
বিষয়শ্রেণী:ইরানের চুক্তি
বিষয়শ্রেণী:রাশিয়ার চুক্তি
বিষয়শ্রেণী:যুক্তরাজ্যের চুক্তি
গুজরাত টুডে

***গুজরাত টুডে*** ( ) ভারতের গুজরাতের সর্বাধিক প্রচারিত গুজরাতি ভাষার দৈনিক পত্রিকা।  এটি গুজরাতি ভাষায় প্রকাশিত হয় লোখিত প্রকাশন সার্বজনিক ট্রাস্ট  কর্তৃক এবং সম্পাদনা করেন আজিজ তঙ্কারভি।  এর প্রধান কার্যালয়টি আহমেদাবাদের শাহে-ই-আলমে।  *গুজরাত টুডে গুজরাতের* মুসলমানদের প্রতিনিধিত্ব করে, এবং উদার দৃষ্টিভঙ্গি বলে প্রতীয়মান হয়। 

## তথ্যসূত্র

## বহিঃসংযোগ

*  

বিষয়শ্রেণী:ভারতে প্রকাশিত গুজরাতি ভাষার সংবাদপত্র
বিষয়শ্রেণী:ভারতের দৈনিক সংবাদপত্র
টোপাপানা

**টোপাপানা** আরাচি (Araceae) পরিবারের কচু জাতীয় একটি জলজ উদ্ভিদ। এর বৈজ্ঞানিক নাম: Pistia stratiotes; ইংরেজি নাম: water cabbage, water lettuce, Nile cabbage, বা shellflower। এই উদ্ভিদটির প্রকৃত উৎপত্তিস্থল সম্পর্কে নিশ্চিত হওয়া যায়নি, তবে আফ্রিকার ভিক্টোরিয়া লেকের কাছে নীল নদ থেকে এটি প্রথম আবিষ্কার হয়েছিল বলে অনুমান করা হয়। এটি বর্তমানে প্রাকৃতিকভাবে বা মানুষের মাধ্যমে প্রায় সমস্ত গ্রীষ্মমণ্ডলীয় এবং উপ গ্রীষ্মমণ্ডলীয় স্বাদুপানিতে ছড়িয়ে পড়েছে এবং আক্রমণাত্মক প্রজাতির পাশাপাশি এটি মশার প্রজননের আবাস হিসাবে বিবেচিত হয়।
থাম্ব|250px|টোপাপানা
থাম্ব|250px|কোলকাতার একটি পুকুরে টোপাপানা পরিষ্কার করার দৃশ্য, পশ্চিমবঙ্গ, ভারত
## বর্ণনা
এটি ঘন, নরম পাতা সহ একটি বহুবর্ষজীবী মনোকোটাইলেডন যা একটি গোলাপ সাদৃশ্য তৈরি করে। এটি পানির উপরিভাগে ভেসে বেড়ায়, এর মূলগুলি ভাসমান পাতার নীচে নিমজ্জিত থাকে। এর পাতাগুলো ১৪ সেমি পর্যন্ত লম্বা হতে পারে এবং কোনও কাণ্ড থাকে না। এগুলো হালকা সবুজ, সমান্তরাল শিরা, তরঙ্গায়িত মার্জিনযুক্ত এবং ছোট চুলের সাথে আবৃত থাকে যা ঝুড়ির মতো কাঠামো তৈরি করে যা বায়ু বুদবুদগুলিকে ফাঁদে ফেলে, উদ্ভিদের উচ্ছ্বাস বাড়ায়।

## বিস্তার
টোপাপানা বিশ্বের সবচেয়ে দ্রুত উত্পাদনশীল মিঠা পানির জলজ উদ্ভিদের মধ্যে একটি এবং আক্রমণাত্মক প্রজাতি হিসাবে বিবেচিত হয়। উচ্চ পুষ্টিমানযুক্ত পানিতে, বিশেষত যেগুলিতে রাসায়নিক সার নিষ্কাশিত হয় বা আবর্জনা থাকা নালা নর্দমার দূষিত পানিতে প্রায়শই টোপাপানার অধিক বৃদ্ধি পরিলক্ষিত হয়।

টোপাপানা ছড়িয়ে পড়লে পানিতে সূর্যের আলো পড়তে পারে না ফলে পানিতে অক্সিজেনের পরিমাণ কমে গিয়ে মাছ মারা যায়।

## আরও দেখুন
* কচুরিপানা

## তথ্যসূত্র

বিষয়শ্রেণী:জলজ উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ঘূর্ণনবীক্ষক

**ঘূর্ণনবীক্ষক** বা **জাইরোস্কোপ** () হচ্ছে একটি বিশেষ ধরনের যন্ত্র। যন্ত্রটি ঝোঁক ও কৌণিক গতিবেগ মাপার জন্য ব্যবহার করা হয়।

## ইতিহাস
জাইরোস্কোপের ব্যবহার  প্রাচীন রোম, গ্রীস ও চীন সভ্যতায় দেখা যায়। যদিও এগুলোকে সেখানে যন্ত্র হিসেবে বিবেচনা করা হত না।
জাইরোস্কোপের মত যন্ত্র প্রথম তৈরি করেন জন সার্সন। যন্ত্রটি ’সারসনের স্পেকুলাম' নামে পরিচিত। এটি ১৭৪৩ সালে আবিষ্কার হয়। যন্ত্রটি ঘন কুয়াশার মাঝে দিগন্তের দিক নির্দেশ খুঁজে  পেতে ব্যবহার হত।
বর্তমানে জাইরোস্কোপ যেমনটা দেখতে হয় ঠিক তার কাছাকাছি দেখতে একটি যন্ত্র তৈরী করেন জার্মান গণিতবিদ ও জ্যোতির্বিজ্ঞানী জোহান বোহনেনবার্গার, ১৮১৭ সালে। যন্ত্রটিকে তিনি আখ্যা দেন 'মেশিন' বলে।
১৮৩২ সালে ওয়াল্টার আর. জনসন নামক একজন আমেরিকান ঘূর্ণায়মান চাকতির উপর ভিত্তি করে একই ধরনের আরেকটি যন্ত্র তৈরি করেন।

পরে ১৮৫২ সালে ফরাসি ভৌতবিদ লিও ফকাল্ট আজকের আধুনিক জাইরোস্কোপ আবিষ্কার করেন। তিনিই যন্ত্রটির নাম জাইরোস্কোপ রাখেন।

## আধুনিক ব্যবহার
*স্ট্যাডিক্যাম
*হেডিং নির্দদেশক
*জাইরোকম্পাস
*ত্বরণমিটার
## জাইরোস্কোপেের প্রকারভেদ
*জাইরোস্ট্যাট
*এমইএমএস জাইরোস্কোপ
* এইচ আর জি
*ভি এস জি/সি ভি জি
*ডিটিজি
*রিং লেজার জাইরোস্কোপ
* ফাইবার অপ্টিক জাইরোস্কোপ।

## কন্সুমার ইলেকট্রনিকসএ ব্যবহার

কনসুমার ইলেক্ট্রনিকস এ জাইরোস্কোপ ব্যবহার হয়। কম্পাস,  বিমান,  নির্দদেশক যন্ত্র ইত্যাদি জায়গায় জাইরোস্কোপ ব্যবহার হওয়ার পাশাপাশি কনসুমার ইলেক্ট্রনিকসএ ব্যবহার হচ্ছে। কনসুমার ইলেকট্রনিকস এ জাইরোস্কোপ এর ব্যবহার জনপ্রিয় করেন স্টিভ জবস
এপল আইফোন এর মাধ্যমে।
বরতমানে অনেক ত্বরণমিটারে এই জাইরোস্কোপ ব্যবহার হয় যাতে করে মোশন সেন্স প্রযুক্তির মাধ্যমে উন্নত মানের দিক নির্দেশ ব্যবস্থা তৈরি করা সম্ভব হয়েছে।বেশ কিছু আধুনিক স্মার্টফোন এ এই জাইরোস্কোপ প্রযুক্তি ব্যবহার হয় যেমন-
*স্যামসাং গ্যালাক্সি নোট ৪ 
*এইচ টি সি টাইটান
*নেক্সাস ৫
*আইফোন ৫ এস
*সনি এক্সপেরিয়া
অনেক গেমিং কনসোলেে জাইরোস্কপ ব্যবহার হয় যেমন নিনটেনডো বা প্লেস্টেশন। 
অনেক জাহাজে দিক নির্ণায়ক হিসেবে জাইরোস্কোপ ব্যবহার হয়।
আধুনিক স্মার্টফোনেেের  অনেক ফিচার জাইরোস্কোপ সেন্সর ছাড়া কাজ করে না।

## তথ্যসূত্র

বিষয়শ্রেণী:পরিমাপক যন্ত্র
বিষয়শ্রেণী:বলবিজ্ঞান
বিষয়শ্রেণী:দিক নির্ণয়
বিষয়শ্রেণী:যান পরিচালনা
বিষয়শ্রেণী:ঐতিহাসিক বৈজ্ঞানিক যন্ত্র
বিষয়শ্রেণী:ফ্লাইহুইল
গোল (ওয়েবসাইট)

**গোল** হচ্ছে একটি আন্তর্জাতিক ফুটবল বিষয়ক সংবাদ বিষয়ক ওয়েবসাইট, যা ২০০৪ সালে চিক্কো মেরিঘি এবং জিয়ানলুইজি লনগিনোত্তি-বুইতোনি দ্বারা প্রতিষ্ঠিত হয়েছিল। এটি বর্তমানে ডিএজেডএন গ্রুপের মালিকানায় রয়েছে। গোল বিশ্বের বৃহত্তম অনলাইন ফুটবল প্রকাশনা হওয়ার পাশাপাশি এবং বিশ্বের দ্বিতীয় বৃহত্তম অনলাইন ক্রীড়া প্রকাশনা (শুধুমাত্র ইএসপিএন এর আগে রয়েছে)। ৫০টিরও বেশি দেশে ১৯টি ভাষায় তথ্য প্রদান করা গোল বিশ্বের বৃহত্তম ফুটবল সম্প্রদায়ের প্রতিনিধিত্ব করে। এই ওয়েবসাইটটি ইন্টারেক্টিভ ওয়েবসাইট, মোবাইল অ্যাপস এবং সামাজিক চ্যানেলের মাধ্যমে ব্যবহারকারীদের সরাসরি স্কোর এবং ফুটবল ক্লাবগুলোর সর্বশেষ সংবাদ সরবরাহ করে।

গোল ১৯টি ভাষায় ৩৮টি জাতীয় সংস্করণের মাধ্যমে সংবাদ সরবরাহ করে থাকে, যেখানে ৫০০ জন অবদানকারী রয়েছে।

## ইতিহাস
২০১১ সালে পারফর্ম গ্রুপ বেসেমার ভেনচার পার্টনার্সসহ ওয়েবসাইটের বিনিয়োগকারীদের ১৮ মিলিয়ন ইউরো দেওয়ার মাধ্যমে গোল ওয়েবসাইটের মালিকানা ক্রয় করেছিল। ২০১২ সালে এই ওয়েবসাইটটি বিনা বেতনের ইন্টার্ন ব্যবহারের অভিযোগে যুক্তরাজ্য সরকারের এইচএম রেভিনিউ এবং শুল্ক বিভাগ তদন্ত করেছিল।

২০১৬ সালের আগস্ট মাসে, পারফর্ম গ্রুপ অনলাইন স্পোর্টস ভিডিও স্ট্রিমিং পরিষেবা ডিএজেডএন চালু করেছে। অতঃপর ২০১৮ সালের সেপ্টেম্বর মাসে পারফর্ম গ্রুপ দুটি সংস্থায় বিভক্ত হয়ে গিয়েছে: "ডিএজেডএন গ্রুপ" (এটির স্ট্রিমিং পরিষেবাটির নামে নামকরণ করা হয়েছে) গ্রাহকদের যাবতীয় কার্যক্রম এবং "পারফর্ম কনটেন্ট" ব্যবসায়-পরিষেবার কার্যক্রম সম্পাদন করে। এই নতুন কাঠামোর অধীনে গোল ডিএজেডএন-এর অধীনে চলে এসেছিল।

২০১৯ সালের মার্চ মাসে, ডিএজেডএন পারফর্ম মিডিয়া বিভাগকে ডিএজেডএন মিডিয়াতে পুনরায় সংগঠিত করে, যেখানে গোল-কে অন্তর্ভুক্ত করা হয়েছে।

## পুরস্কার
২০১৭ সালে গোল দ্য ড্রাম অনলাইন মিডিয়া অ্যাওয়ার্ডসে "সেরা ক্রীড়া সংবাদ সাইট" বিভাগে পুরস্কার জয়লাভ করেছে।

## সর্বকালের সেরা খেলোয়াড়
২০১৫ সালের ৪ঠা ডিসেম্বর তারিখে, গোল সর্বকালের সেরা খেলোয়াড় নির্বাচনের জন্য একটি ভোটের আয়োজন করেছিল। লিওনেল মেসি মোট ভোটের ৫২% ভোট পেয়ে বিজয়ী হয়েছিলেন এবং ক্রিস্তিয়ানো রোনালদো দ্বিতীয় স্থান অর্জন করেছিলেন।

## গোল ৫০
২০০৭–০৮ মৌসুমের পর থেকে, সংশ্লিষ্ট মৌসুমের সেরা ৫০ জন খেলোয়াড়কে গোল ওয়েবসাইটের সাংবাদিকরা বাছাই করে "গোল ৫০" নামে এক তালিকা প্রকাশ করে। ২০১৮–১৯ মৌসুম থেকে শুরু করে, ৫০ জন খেলোয়াড়ের তালিকার মধ্যে ২৫ জন পুরুষ এবং ২৫ নারী ফুটবল খেলোয়াড়ের নাম ঘোষণা করা হয়, যার মধ্যে উভয় লিঙ্গ হতে একজন করে দুইজনকে বিজয়ী হিসেবে ঘোষণা করা হয়।

### বিজয়ী (পুরুষ)

### বিজয়ী (মহিলা)

## নেক্সজেন
২০১৫–১৬ মৌসুমের পর থেকে গোল সংশ্লিষ্ট মৌসুমের জন্য ১৯ বছরের কম বয়সী ৫০ জন সেরা খেলোয়াড়ের একটি তালিকা প্রকাশ করা শুরু করেছে, গোলের সংবাদদাতাদের দ্বারা বাছাই করা এই তালিকাটি "নেক্সজেন" (NxGn) তালিকা হিসেবে পরিচিত।

### বিজয়ী

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:ফুটবল ওয়েবসাইট
বিষয়শ্রেণী:জার্মানির ফুটবল গণমাধ্যম
বিষয়শ্রেণী:যুক্তরাজ্যের ফুটবল গণমাধ্যম
বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
বিষয়শ্রেণী:যুক্তরাষ্ট্রের ফুটবল গণমাধ্যম
বিষয়শ্রেণী:২০১১-এ সংযুক্তি এবং অধিগ্রহণ
বিষয়শ্রেণী:২০১১-এর অধিগ্রহণ ও একত্রীকরণ
রেনিশ (আকার)

**রেনিশ** (রিনিশ, রিনিচ) রাইনল্যান্ডের সাথে সম্পর্কিত একটি সংবাদপত্রের আকার। রেনিশ আকারের পাতাগুলি প্রায় ৫১০-৫৩০ মিমি বাই ৩৫০-৩৬০ মিমি পরিমাপ করে (একটি অনুভূমিক, অন্যটি উলম্ব দিক)। অর্ধেক আকারের কাছাকাছি রেনিশের একটি সংস্করণ "হাফ রেনিশ" বা "আধা-রেনিশ" নামে পরিচিত।

বিষয়শ্রেণী:সংবাদপত্রের আকার
তুলশীমালা চাল

থাম্ব|শেরপুরের তুলশীমালা চাল, ঐতিহ্যের হাট ২০২৫
**তুলশীমালা** আলোক সংবেদনশীল আমন প্রজাতির ধান। জুলাই মাসের শেষ সপ্তাহ থেকে আগস্ট মাসের ১ম সপ্তাহ পর্যন্ত এই ধান লাগানো হয়। অক্টোবর মাসের শেষ থেকে নভেম্বর মাসের মাঝামাঝি ফুল আসে। ডিসেম্বরের ১ম সপ্তাহ থেকে শেষ সপ্তাহ (অগ্রহায়ণ মাসের মাঝামাঝি থেকে পৌষ মাসের শুরু) পর্যন্ত ধান কাটা হয়। প্রতি হেক্টরে ফলন বলন ছাড়া ২.৫০ থেকে ২.৭৫ মে. টন আর বলনে (প্রতি হেক্টর) উৎপাদন হয় ৩.০০-৩.২৫ মে. টন। বয়সকাল থাকে ১২৫-১৪০ দিন (বলান ও ফলনের ওপর নির্ভর করে)। ধানের রং কালচে ধূসর। ১০০০ ধানের গড় ওজন: গড়ে ১১ গ্রাম (শুকনা ধান)।  শেরপুরের তুলশীমালা ধানের জিআই নিবন্ধন পেতে ২০১৮ সালের ১১ এপ্রিল পেটেন্ট, ডিজাইন ও ট্রেডমার্কস অধিদপ্তর (ডিপিডিটি)-এর কাছে জিআই পণ্যের আবেদন করেছে শেরপুর জেলা প্রশাসক। সকল প্রক্রিয়া শেষ করে ২০২৩ সালের ১২ জুন দেশের ১৪শ ভৌগোলিক নির্দেশকের পণ্যের নিবন্ধন সদন লাভ করেছে  শেরপুরের তুলশীমালা ধান।

## বৈশিষ্ট্য
তুলশীমালা ধান গাছের উচ্চতা ১১০-১৮৫ সেমি, গড় কুশির সংখ্যা ৮-১০টি। শীষের গড় দৈর্ঘ্য ২২-২৪ সেমি (বলনে শীষের দৈর্ঘ্য বেশি হয়)। শীষে দানার গড় সংখ্যা: ১৪০-১৮০ টি। এটি খরা সহিষ্ণু। সাধারণ নাবী জাত হিসেবে কৃষকরা আবাদ করে থাকে। আকষ্মিক বন্যাপ্রবণ এলাকার জন্য অত্যন্ত উপযোগী। বলন (ধান গাছ তোলে পুনরায় একই জমিতে লাগানো) করলে রোগ ও পোকামাকড়ের আক্রমণ সাধারণত কম হয়। ঢলে পড়ার প্রবণতাও কম দেখা যায়। বলন করে চারা রোপন করলে চারার দৈর্ঘ্য বেশি হওয়ায় এক-থেকে দেড় ফুট গভীর পানিতেও রোপর করা যায়।

## ব্যবহার
চাল সুগন্ধি, চিকন ও সুস্বাদু। পোলাও, বিরিয়ানি, পায়েস, খিচুড়ি, ভাত, পিঠা, ফ্রাইড রাইস সহ অন্যান্য খাবারে বিশেষ উপযোগী।
থাম্ব|তুলশীমালা চালের পোলাও
শেরপুরের তুলশীমালা চালের সুনাম ও সমৃদ্ধি শতশত বছর আগের। সম্প্রতি শেরপুর জেলার ব্র্যান্ডিং সুগন্ধি চাল তুলশীমালা। দেশের বিভিন্ন জেলায় নানা প্রজাতির সুগন্ধি ধানের চাল উৎপাদিত হলেও শেরপুরের সুগন্ধি তুলশীমালা চাল গুন, মান ও সুগন্ধে ভিন্ন রকম। ঈদ-পূজা বিভিন্ন উৎসব পার্বণে তুলশীমালা সুগন্ধি চাল আত্মীয়দের বাড়িতে পাঠানো, এটা শেরপুর জেলার এক প্রাচীন রীতি। বাড়িতে নতুন জামাই আসলে অনেককেই তুলশীমালা চালের পোলাও রান্না করে। যার জন্য এটাকে অনেকেই জামাই আদর চাল বলে থাকে। স্বাদ ও গন্ধে অতুলনীয়।

## আরও দেখুন
* বাংলামতি
* আমন
* ইরি
## তথ্যসূত্র

## বহিঃসংযোগ
* বিডিনিউজ ২৪ 
* উইকিবই

বিষয়শ্রেণী:বাংলাদেশের ভৌগোলিক নির্দেশক পণ্য
বিষয়শ্রেণী:ধানের জাত
বিষয়শ্রেণী:বাংলাদেশে উদ্ভূত ফসল
আব্দুল মোছাব্বির

**এডভোকেট** **আব্দুল মোছাব্বির** (-২৮ নভেম্বর ২০১৮) বাংলাদেশের হবিগঞ্জ জেলার রাজনীতিবিদ, আইনজীবী ও হবিগঞ্জ-১ (নবীগঞ্জ-বাহুবল) আসনের সাবেক সংসদ সদস্য।

## প্রাথমিক ও পারিবারিক জীবন
আব্দুল মোছাব্বির ১৯৩৮ সালে হবিগঞ্জ জেলার নবীগঞ্জ উপজেলার কালিয়ার ভাঙ্গা ইউনিয়নের শ্রীমতপুর গ্রামে জন্মগ্রহণ করেন। তার একমাত্র ছেলে সুলতান মাহমুদ, আইনজীবী। ১ মেয়ে যুক্তরাজ্য প্রবাসী এবং ৪ মেয়ে যুক্তরাষ্ট্র প্রবাসী।

## রাজনৈতিক জীবন
আব্দুল মোছাব্বির একজন আইনজীবী যিনি হবিগঞ্জ জেলা আওয়ামী আইনজীবী পরিষদের সভাপতি, হবিগঞ্জ জেলা বারের সভাপতি এবং জেলা বারের সাধারণ সম্পাদক ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের (জাসদ) প্রার্থী হিসেবে হবিগঞ্জ-১ (নবীগঞ্জ-বাহুবল) থেকে সংসদ সদস্য নির্বাচিত হয়েছিলেন।

১৯৯১ সালের পঞ্চম জাতীয় নির্বাচনে তিনি জাতীয় সমাজতান্ত্রিক দল (রব) থেকে নির্বাচনে অংশ নিয়ে পরাজিত হন। এর পর তিনি আওয়ামীলীগে যোগদেন।

## মৃত্যু
আব্দুল মোছাব্বির ২৮ নভেম্বর ২০১৮ সালে হবিগঞ্জে মৃত্যুবরণ করেন।

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:১৯৩০-এর দশকে জন্ম
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:জন্মের সাল অনিশ্চিত
খলিলুর রহমান চৌধুরী

**খলিলুর রহমান চৌধুরী রফি** বাংলাদেশের হবিগঞ্জ জেলার রাজনীতিবিদ ও হবিগঞ্জ-১ (নবীগঞ্জ-বাহুবল) আসনের সাবেক সংসদ সদস্য।

## প্রাথমিক জীবন
খলিলুর রহমান চৌধুরী হবিগঞ্জ জেলায় জন্মগ্রহণ করেন।

## রাজনৈতিক জীবন
খলিলুর রহমান চৌধুরী জাতীয় পার্টির কেন্দ্রীয় সাবেক যুগ্ম মহাসচিব ও হবিগঞ্জ জেলা সভাপতি ছিলেন। এর পর তিনি বিএনপিতে যোগদান করেন। তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে হবিগঞ্জ-১ (নবীগঞ্জ-বাহুবল) থেকে সংসদ সদস্য নির্বাচিত হয়েছিলেন। তিনি জুন ১৯৯৬ সালের সপ্তম জাতীয় নির্বাচনে একই আসন থেকে পরাজিত হয়েছিলেন।

## মৃত্যু
খলিলুর রহমান চৌধুরী রাফি ২২ জুন ২০১৩ সালে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:২০১৩-এ মৃত্যু
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:পঞ্চম জাতীয় সংসদ সদস্য
সংবাদপত্রের আকার

বিভিন্ন দেশে বিভিন্ন আকারের সংবাদপত্রের **আকার** যথেষ্ট পরিমাণে পরিবর্তিত হয়। সংবাদপত্রের আকার কাগজের পৃষ্ঠার আকারকে বোঝায়; এর মধ্যে মুদ্রিত অঞ্চল সংবাদপত্রের উপর নির্ভর করে উল্লেখযোগ্যভাবে পরিবর্তিত হতে পারে।

কিছু দেশে, নির্দিষ্ট আকার বিশেষ ধরনের পত্রিকার সাথে সংযুক্ত রয়েছে; উদাহরণস্বরূপ, যুক্তরাজ্যে সংবাদপত্রের মানের উল্লেখ হিসাবে "ট্যাবলয়েড" এবং "ব্রডশিট" এর মধ্যে একটি পার্থক্য রয়েছে, যা ট্যাবলয়েড আকারটি ব্যবহার করে জনপ্রিয় সংবাদপত্রগুলি; এখান থেকেই এসেছে " ট্যাবলয়েড সাংবাদিকতা "।

## প্রবণতা
ম্যানফ্রেড ওয়েরফেল রিসার্চ ডিরেক্টর এবং আইএফআরএ-র ভাইস প্রেসিডেন্ট বার্লিনার আকারের দিকে ঝোঁকের পূর্বাভাস দিয়েছেন।    
&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2015)">উদ্ধৃতি প্রয়োজন</span>]]* &#x5D;
সাম্প্রতিক প্রবণতায়, অনেক সংবাদপত্র "ওয়েব কাট ডাউন" নামে পরিচিত কাট চলছে, যেখানে প্রকাশনাটি সংকীর্ণ (কম ব্যয়বহুল) কাগজের রোল ব্যবহার করে মুদ্রণের জন্য পুনরায় নকশা করে। চরম উদাহরণ হচ্ছে, কিছু ব্রডশিট সংবাদপত্র প্রচলিত ট্যাবলয়েডগুলির মতো প্রায় সংকীর্ণ। গড় রোল ,  ব্যাসের নিউজপ্রিন্টটি  দীর্ঘ।

## আকার এবং অনুপাত

* ব্রডশিট              (১.২৫৫ আনুমানিক অনুপাত) 
* নর্ডিশ              (১.৪২৫ আনুমানিক অনুপাত) 
* রেনিশ  কাছাকাছি             (১.৪৮৬ আনুমানিক অনুপাত) 
* সুইস ( নিউ জারচার জেইতুং )              (১.৪৮৪ আনুমানিক অনুপাত) 
* বার্লিনার              (১.৪৯২ আনুমানিক অনুপাত) 
** *গার্ডিয়ান* '-এর মুদ্রিত এলাকা  ছিল             (১.৫৪৪ আনুমানিক অনুপাত)।  
* ট্যাবলয়েড              (১.৫৩৬ আনুমানিক অনুপাত)

### আইএসও ২১৬ (১.৪১৪) এর সাথে তুলনা

* এ২ -              
* বি৩ -              
* সি৩ -              
* এ৩ -              
* এ৪ - 

## তথ্যসূত্র

বিষয়শ্রেণী:সংবাদপত্রের পরিভাষা
বিষয়শ্রেণী:সংবাদপত্রের আকার
বিষয়শ্রেণী:কাগজ তৈরি
ইসমত আহমেদ চৌধুরী

**ইসমত আহমেদ চৌধুরী** বাংলাদেশের হবিগঞ্জ জেলার রাজনীতিবিদ, মুক্তিযুদ্ধের সংগঠক ও হবিগঞ্জ-১ (নবীগঞ্জ-বাহুবল) আসনের সাবেক সংসদ সদস্য।

## প্রাথমিক জীবন
ইসমত আহমেদ চৌধুরী হবিগঞ্জ জেলার নবীগঞ্জ থানার ইনাতগঞ্জ ইউনিয়নের অন্তর্ভুক্ত মোস্তফাপুর গ্রামে জন্মগ্রহণ করেন।

## রাজনৈতিক জীবন
ইসমত আহমেদ চৌধুরী হবিগঞ্জ জেলার মুক্তিযুদ্ধের সংগঠক ছিলেন। তিনি ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে হবিগঞ্জ-১ (নবীগঞ্জ-বাহুবল) আসন থেকে সংসদ সদস্য নির্বাচিত হয়েছিলেন। এর পর প্রাবাসে চলে যান তিনি।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:মুক্তিবাহিনীর কর্মকর্তা
পিটার বেনেনসন

**পিটার বেনেনসন** (৩১ জুলাই ১৯২১ - ২৫ ফেব্রুয়ারি ২০০৫) ছিলেন একজন ব্রিটিশ আইনজীবী, মানবাধিকার কর্মী এবং মানবাধিকার গ্রুপ অ্যামনেস্টি ইন্টারন্যাশনাল(আই এ) এর প্রতিষ্ঠাতা। তিনি ২৮ মে ১৯৬১ সালে আন্তর্জাতিক সেবাধর্মী সেচ্ছাসেবী সংগঠন  অ্যামনেস্টি ইন্টারন্যাশনাল প্রতিষ্ঠা করেন।

## তথ্যসূত্র

## বহিঃসংযোগ

* অবিটুয়ারি, বিবিসি নিউজ
* "দ্য ফরগোটেন প্রিজোনার্স" ১৯৬১ নিবন্ধ (সংক্ষিপ্ত)

বিষয়শ্রেণী:১৯২১-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:ইংরেজ ইহুদি
বিষয়শ্রেণী:ইংরেজ রোমান ক্যাথলিক
বিষয়শ্রেণী:রুশ-ইহুদি বংশোদ্ভূত ইংরেজ
বিষয়শ্রেণী:নিউমোনিয়ায় মৃত্যু
বিষয়শ্রেণী:রোমান ক্যাথলিক সক্রিয়কর্মী
বিষয়শ্রেণী:লন্ডনের ব্যক্তি
বিষয়শ্রেণী:ইংরেজ ব্যারিস্টার
আদল

**আদল** (, আদল) একটি আরবি শব্দ যার অর্থ *[[ন্যায়বিচার]]*, এবং এটি ইসলামে আল্লাহর অন্যতম নাম। এটি বাহাই ধর্মের *ইনসাফ* নামক ধারণার সমার্থক।

আদেল এবং আদিল, আদল শব্দটি থেকে প্রাপ্ত পুরুষবাচক নাম এবং এগুলো মুসলিম ও আরব বিশ্বে নাম হিসেবে প্রচলিত।

## ইসলামী আইনশাস্ত্র
[থাম্ব|আইনি অভিভাবক, প্রশাসক, রাজপুত্র, মেধাবী শাসক এবং রাজাদের জন্য ন্যায়বিচারের ভিত্তি ([উসমান ডান ফোদিও)]]
আদল, যেমনটি ইসলামী আইনশাস্ত্রের প্রাথমিক তাত্ত্বিকরা ব্যবহার করেছিলেন, একজন ব্যক্তির চরিত্রের একটি দিক হিসেবে উল্লেখ করেছিলেনন। এই দিকটি সম্ভবত সম্ভাব্য হিসাবে অনুবাদ করা হয়েছে। যদিও আজ অনেক ধর্মীয় পণ্ডিতদের দ্বারা আদলকে নিছক ন্যায়বিচার হিসাবে অর্থ হিসাবে ব্যবহার করা হয়েছে, তবুও ধর্মীয় পন্ডিতরা কীভাবে এবং কেন এই শব্দটি ব্যবহার করতে চান তা আরও নিবিড়ভাবে দেখতে হবে। একটি হাদিসে ইসলামী নবী মুহাম্মদ বলেছিলেন যে, ওয়াসাত বা মধ্যমপন্থার অর্থ আদল (ন্যায়বিচার)।

## ইসলামী ধর্মতত্ত্ব
ইসলামে ঐশ্বরিক ন্যায়বিচারের জন্য আদল আরেকটি শব্দ। এই শব্দটির ধারণা শিয়া এবং সুন্নিদের মধ্যে আলাদা। শিয়াদের পক্ষে ঐশ্বরিক ন্যায়বিচারের অন্যতম হল উসুল আদ-দ্বীন। শিয়ারা বিশ্বাস করে যে আল্লাহ যুক্তিযুক্তভাবে ন্যায়সঙ্গত, মানুষ সহজাতভাবে ভাল-মন্দের মধ্যে পার্থক্যটি জানে এবং আমাদের সম্পূর্ণ স্বাধীন ইচ্ছা আছে। বিপরীতে সুন্নিরা বিশ্বাস করেন যে আল্লাহ নিশ্চিতভাবে ন্যায়সঙ্গত, এবং ওহী কুরআন হল ভাল-মন্দ জানার একমাত্র উপায় এবং মানুষ পূর্বনির্ধারিত ব্যবস্থায় কিছুটা স্বাধীনতা লাভ করে।

## পারিবারিক নাম
আধুনিক ফারসি পরিবারের নাম আদলের উদ্ভব উনিশ শতকের শেষের দিকে ইরানি ফকীহদের দেওয়া আভিজাত্যের খেতাবগুলি থেকে এসেছে, যা পারিবারিক বন্ধনের সাথে সম্পর্কিত ছিল। উল্লেখযোগ্যভাবে, এই ফকীহগণের মধ্যে মির্জা হুসেন নূরী তাবারসি, যিনি "হোসেইন শাহ" নামে পরিচিত, যার উপাধি ছিল আদল আল-মুলক "রাজ্যের বিচারপতি", সাইয়্যেদ মির্জা ইব্রাহিম খলিল, যার উপাধি ছিল রুকন আল-ইদালাহ "ন্যায়বিচারের স্তম্ভ", এবং মির্জা মোস্তফা খান আদল, যার উপাধি ছিল মনসুর আল সালতানাহ "সাম্রাজ্যের বিজয়ী"। পরবর্তীতে মোস্তফা আদল পারস্যের সাংবিধানিক বিপ্লবের পরেই ইরানের আধুনিক নাগরিক বিধিমালা (হক-ই মাদানী) খসড়া করেছিলেন, যা তৎকালীন সংসদ কর্তৃক প্রণীত হয়েছিল এবং বর্তমান সরকার আজও এটি ব্যবহার করে আসছে।

## তথ্যসূত্র

## বহিঃসংযোগ
* How to Pronounce ʻAdl
* Do you like your name 

বিষয়শ্রেণী:আরবি শব্দ ও বাক্যাংশ
বিষয়শ্রেণী:আরবি পরিভাষা
বিষয়শ্রেণী:ইসলামে ঈশ্বরের নাম
হায়দর আল-আবাদি

**হায়দর জায়েদ কাদিম আল-আবাদি** (, জন্ম ২৫ এপ্রিল ১৯৫২) একজন ইরাকি রাজনীতিবিদ যিনি ২০১৪ সালের সেপ্টেম্বর থেকে ২০১৮ সালের অক্টোবর পর্যন্ত ইরাকের প্রধানমন্ত্রী ছিলেন। 

## তথ্যসূত্র

## বহিঃসংযোগ

বিষয়শ্রেণী:বাগদাদের রাজনীতিবিদ
বিষয়শ্রেণী:প্রযুক্তি বিশ্ববিদ্যালয়, ইরাকের প্রাক্তন শিক্ষার্থী
বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইরাকের প্রধানমন্ত্রী
বিষয়শ্রেণী:স্বতন্ত্র রাজনীতিবিদ
অভাগীর স্বর্গ

**অভাগীর স্বর্গ** গল্পটি অপরাজেয় কথাশিল্পী শরৎচন্দ্র চট্টোপাধ্যায় রচিত  **সাহিত্যসমগ্র** গ্রন্থের প্রথম খন্ড থেকে সংকলন করা হয়েছে। 

## কাহিনী সংক্ষেপ
গরিব-দুখী নীচু শ্রেণির ছেলে কাঙালী। তার মায়ের
নাম অভাগী। প্রতিবেশী উঁচু জাতের বাড়ির গৃহকত্রীর মৃত্যুর পর সৎকারের দৃশ্য দেখে অভাগীর ভেতরকার ভাবানুভূতি
প্রকাশের মাধ্যমে শুরু হয় এ গল্প। মৃতের শবযাত্রার আড়ম্বরতা ও সৎকারের ব্যাপকতা দেখে অভাগীও
নিজের মৃত্যু মুহূর্তের স্বপ্ন দেখে | চন্দন, সিঁদুর, আলতা, মালা, ঘৃত, মধু, ধূপ, ধুনা, অগ্নির ধোঁয়ায়
মুখুয্যে বাড়ির গিন্নি স্বর্গে গমন করেছেন। দুখিনী অভাগীও ভাবে তার মৃত্যুর সময় স্বামীর পায়ের
ধূলি নিয়ে মৃত্যু শেষে পুত্র মুখাগ্নি করলে সেও স্বর্গে যাবে। মৃত্যুর সময় কাঙালী তার বাবাকে হাজির
করতে পারলেও পারেনি কাঠের অভাবে মায়ের সৎকার করতে। এ গল্পে সামন্তবাদের নির্মম রূপ
এবং নীচু শ্রেণির হতদরিদ্র মানুষের দুঃখ-কষ্ট ও যন্ত্রণা শরৎচন্দ্র অত্যন্ত দরদী ভাষায় উপস্থাপন
করেছেন। গল্পে জাতি, ধর্ম, বর্ণ ও শ্রেণি ভেদাভেদ লক্ষণীয়।

## তথ্যসূত্র

বিষয়শ্রেণী:গল্প
হাবিবুর রহমান (সিলেটের রাজনীতিবিদ)

**মোহাম্মদ হাবিবুর রহমান** (৯ অক্টোবর ১৯২৭–১৬ ফেব্রুয়ারি ২০০৪) যিনি **কমরেড** **পীর হাবিবুর রহমান** নামে পরিচিত ছিলেন। বাংলাদেশের রাজনীতিবিদ ও মুক্তিযুদ্ধের সংগঠক যিনি সিলেট-৩ আসনের সংসদ সদস্য ছিলেন। ১৯৫৭ সালে তিনি পূর্ব পাকিস্তান আইনসভার সদস্যও ছিলেন।

## প্রাথমিক জীবন
পীর হাবিবুর রহমান ৯ অক্টোবর ১৯২৭ সালে সিলেটের লালাবাজার  ইউনিয়নের বাগেরখলা গ্রামে জন্মগ্রহণ করেন।

## রাজনৈতিক জীবন
হাবিবুর রহমান প্রথম রাজনৈতিক জীবনে আবুল হাশিমের প্রভাবে তিনি মুসলিম লীগের সাথে যুক্ত হন।

১৯৪৮ সালে পীর হাবিবুর রহমান গোপন কমিউনিষ্ট পার্টির সদস্যপদ লাভ করেন।

১৯৪৮ সালে তিনি সিলেটের নানকার আন্দোলনে যুক্ত হন। ১৯৪৯ সালে আওয়ামী মুসলিম লীগে সম্পৃক্ত ছিলেন। ১৬ নভেম্বর ১৯৫১ সালে (১৯৫২ সালে ঢাকায় কেন্দ্রীয়ভাবে পূর্ব পাকিস্তান ছাত্র ইউনিয়ন প্রতিষ্ঠার পূর্বে) সিলেট জেলা ছাত্র ইউনিয়ন প্রতিষ্ঠা করেন।

১৯৫২ সালের ভাষা আন্দোলনে সক্রিয় ভূমিকা পালন করেন।

১৯৫৬ সালে তিনি সিলেট জেলা আওয়ামী মুসলীম লীগের সাধারণ সম্পাদক নির্বাচিত হন।

১৯৫৭ সালে সিলেট সদরের একটি আসনের উপনির্বাচনে তিনি পূর্ব পাকিস্তান আইনসভার সদস্য হন।

১৯৫৭ সালে আওয়ামী লীগ থেকে ন্যাশনাল আওয়ামী পার্টি (ন্যাপ) প্রতিষ্ঠাকালে তিনি যুক্ত হয়ে একই সালে সিলেট সদরের একটি আসনের উপনির্বাচনে পূর্ব পাকিস্তান আইনসভার সদস্য নির্বাচিত হন।

১৯৬৭ সালে ন্যাপ বিভক্ত হলে তিনি  ন্যাপ মোজফ্ফরে অবস্থান নেন। ১৯৬৭ সালে তিনি পূর্ব পাকিস্তান ন্যাপের যুগ্ম সম্পাদক এবং পরে ভারপ্রাপ্ত সাধারণ সম্পাদক হিসেবে দায়িত্ব পালন করেন। তিনি অবিভক্ত পাকিস্তান ন্যাপের কেন্দ্রীয় কমিটির সদস্যও ছিলেন। ১৯৬৮ সালে তিনি বাংলাদেশ উদীচী শিল্পীগোষ্ঠীর সাথে সম্পৃক্ত ছিলেন। ১৯৬৮ সালে ন্যাপ মোজফ্ফরের হয়ে আওয়ামী লীগে যুক্ত হয়ে তিনি আইয়ুব বিরোধী মোর্চা গড়ে তুলতে অগ্রণী ভূমিকা পালন করেন।

১৩ ডিসেম্বর ১৯৬৮ সালে তিনি জুলুম প্রতিরোধ দিবসের কর্মসূচী ঘোষণা করেন।

৬ দফা আন্দোলন ও বাংলাদেশের স্বাধীনতা যুদ্ধের অন্দোলন সহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

১৯৭৭ সালে ন্যাপ মোজাফ্ফরের কেন্দ্রীয় সাধারণ সম্পাদক নির্বাচিত হন। ১৯৮৬ সালে গণতন্ত্রী পার্টি গঠিত হলে তিনি পার্টির কেন্দ্রীয় নেতৃত্বে ছিলেন এবং সর্বশেষ কেন্দ্রীয় সভাপতির দায়িত্ব পালন করেন। তিনি বাংলাদেশ কৃষক সমিতির সভাপতি ছিলেন।

হাবিবুর ১৯৮৬ সালের তৃতীয় জাতীয় সংসদ নির্বাচনে আওয়ামী লীগের নেতৃত্বাধীন ১৫ দলীয় জোটের প্রার্থী হিসেবে সিলেট-৩ আসন থেকে সংসদ সদস্য নির্বাচিত হয়েছিলেন।

২০০১ সাল থেকে তিনি স্বাস্থ্যগত কারণে রাজনীতি থেকে দূরে ছিলেন।

## মৃত্যু
পীর হাবিবুর রহমান ১৬ ফেব্রুয়ারি ২০০৪ সালে সিলেটে মৃত্যুবরণ করেন। সিলেটের বাগেরখলা গ্রামে তাকে সমাহিত করা হয়।

## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:সিলেট জেলার রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:২০০৪-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
শুদ্ধি

**শুদ্ধি** একটি সংস্কৃত শব্দ। হিন্দুধর্ম ত্যাগকারীদের পুনরায় হিন্দুধর্মে ফিরিয়ে আনার জন্য ব্যবহৃত হয়। 
## শুদ্ধি আন্দোলন
শুদ্ধিকরণের প্রাচীন আচার থেকে প্রাপ্ত সামাজিক-রাজনৈতিক আন্দোলন, যা শুদ্ধি আন্দোলন বা শুদ্ধিকরণ নামে পরিচিত। এই আন্দোলনের উদ্দেশ্য ছিল অহিন্দু ও ধর্মান্তরিত হিন্দুদের পুনরায় হিন্দু ধর্মে ফিরিয়ে আনা ও তাদের অবস্থানকে উন্নত করে মূলধারার সম্প্রদায়ের মধ্যে সংহত করা এবং তাদের মধ্যে আত্মবিশ্বাস ও আত্ম-দৃঢ় প্রত্যয় জাগিয়ে তোলা। শুদ্ধি আন্দোলন শুরু হয়েছিল আর্য সমাজ দ্বারা। এর প্রতিষ্ঠাতা স্বামী দয়ানন্দ সরস্বতী এবং স্বামী শ্রদ্ধানন্দের মতো তার অনুসারীরা যারা সংঘঠনের একীকরণের দিকটিতেও কাজ করেছিলেন। উত্তর ভারত, বিশেষত পাঞ্জাবের হিন্দুধর্মাবলম্বীদের মাঝে ১৯০০-র দশকের গোড়ার দিকে এটি শুরু হয়, যদিও এটি ধীরে ধীরে সমগ্র ভারত জুড়ে ছড়িয়ে পড়ে। শুদ্ধি আন্দোলনের যুক্তির পিছনে একটি সামাজিক সংস্কারের এজেন্ডা ছিল। এই আন্দোলনটি হিন্দুদের ইসলাম ও খ্রিস্টান ধর্মে ধর্মান্তরিত করা হ্রাস করেছিল, যা সে সময় চলমান ছিল।

১৯২৩ সালে, স্বামী শ্রদ্ধানন্দ *ভারতীয় হিন্দু শুদ্ধি মহাসভা* (ভারতীয় হিন্দু শুদ্ধি পরিষদ) প্রতিষ্ঠা করেছিলেন এবং হিন্দুধর্মে ফেরত আনাকে বেগবান করেছিলেন, যা শেষ পর্যন্ত হিন্দু ও মুসলমানদের মধ্যে দ্বন্দ তৈরি করেছিল কারণ মুসলমানরা এর সহিংসতার প্রাপক ছিল। মহাত্মা গান্ধী ইয়াং ইন্ডিয়া পত্রিকার ২৯শে মে, ১৯২২ সংখ্যায় 'হিন্দু মুসলিম-উত্তেজনা: কারণ ও প্রতিরোধ' শীর্ষক একটি নিবন্ধে স্বামী শ্রদ্ধানন্দের উপর একটি মন্তব্য করেছিলেন:

গান্ধী দয়ানন্দকে নিয়ে আরও লিখেছেন যে "তিনি বিশ্বের অন্যতম উদার ও সহিষ্ণু ধর্মকে সংকুচিত করেছেন।" গান্ধীর প্রবন্ধে স্বামী লেখেন, "যদি আর্যসামাজি নিজের প্রতি সত্য হয় তবে মহাত্মা গান্ধী বা অন্য কোন ব্যক্তির অভিযোগ এবং আক্রমণ আর্য সমাজের কার্যক্রমে প্রতিবন্ধক হতে পারবে না।"  শ্রদ্ধানন্দ নিজের লক্ষ্যে কার্যক্রম অব্যাহত রাখলেন।

বিতর্কটি ছিল মূলত পশ্চিম যুক্ত প্রদেশে মালকানা রাজপুতদের হিন্দুধর্মে ফেরত আনার ফল। আন্দোলনটি বিতর্কিত হয়ে ওঠে এবং মুসলিম জনগণ এর বিরোধিতা করে এবং ১৯২৬ সালে এই আন্দোলনের নেতা স্বামী শ্রদ্ধানন্দ আব্দুল রশিদ নামক এক মুসলিমের গুলিতে নিহত হন। শ্রদ্ধানন্দের মৃত্যুর পরও আন্দোলনটি অব্যাহত ছিল।

১৯৩৮ সালের ২৩ শে ফেব্রুয়ারি, গোয়ার গৌদ ও কুনাবি সম্প্রদায়ের অনেক ক্যাথলিক ধর্মান্তরিত অধিবাসী গীর্জা এবং পর্তুগিজ সরকারের বিরোধিতা সত্ত্বেও পুনরায় হিন্দু ধর্মে ধর্মান্তরিত হয়। এটি মুম্বাইয়ের মাসুর আশ্রম নামে পরিচিত একটি হিন্দু ধর্মীয় প্রতিষ্ঠান দ্বারা পরিচালিত হয়েছিল, ধর্মান্তরকারীদের সংস্কৃত হিন্দু নাম দেওয়া হয়েছিল, কিন্তু পর্তুগিজ সরকার তাদের নতুন হিন্দু নামগুলির জন্য আইনি অনুমোদন পাওয়ার পথে বাধা সৃষ্টি করেছিল। তিসওয়াদির ৪৮৫১ ক্যাথলিক গৌডস, পন্ডার ২১৭৪ জন, বিচোলিম থেকে ২৫০ এবং সাত্তারি থেকে ৩২৯ বছর পর প্রায় ৪০০ বছর পর আবার হিন্দু ধর্মে ধর্মান্তরিত হয়েছিল। হিন্দু ধর্মে ধর্মান্তরের মোট সংখ্যা ছিল ৭৮১৫। তবে উত্তর ভারতে এই আন্দোলন ইসলামী সংগঠন এবং বরেনী শহরে সুন্নি বেরলভী সংগঠন *অল ইন্ডিয়া জামায়াত রাজা-ই-মুস্তফা*র কঠোর বিরোধিতার মুখোমুখি হয়েছিল, যা ব্রিটিশ ভারতে মুসলমানদের হিন্দু ধর্মে ধর্মান্তরিত করার জন্য শুদ্ধি আন্দোলনের প্রচেষ্টার বিরুদ্ধে লড়াইয়ের চেষ্টা করেছিল।

## আরও দেখুন

* দয়ানন্দ সরস্বতী
* স্বামী শ্রদ্ধানন্দ
* আর্য সমাজ

## তথ্যসূত্র

বিষয়শ্রেণী:হিন্দু আন্দোলন
বিষয়শ্রেণী:হিন্দু পুজার আচার অনুষ্ঠান
বিষয়শ্রেণী:আর্য সমাজ
অখিল গগৈ

**অখিল গগৈ** () আসামের একজন কৃষকনেতা ও আর.টি.আই কর্মী। বিগত কয়েক বছর ধরে তিনি আসামে দুর্নীতির বিরূদ্ধে আন্দোলন চালিয়ে আসছেন। দুর্নীতি রোধ ও সরকারের কার্যপ্রনালীতে স্বচ্ছতা আনার জন্য করা সংগ্রামের পরিপেক্ষিতে তাঁকে ২০০৮ সনে সন্মুগম মঞ্জুনাথ ইন্টাগ্রিটি অ্যাওয়ার্ড দ্বারা রাষ্ট্রীয় পুরস্কারে সম্মানীত করা হয়েছে। তথ্য জানার আইনের সুপ্রয়োগের মাধ্যমে সম্পূর্ণ গ্রাম রোজগার যোজনার ১.২৫ কোটি টাকার কেলেঙ্কারী ধরার জন্য ২০১০ সনে তাঁকে পুরস্কৃত করা হয়। পুরস্কার মূল্য ২১ লক্ষ টাকা তিনি কৃষক মুক্তি সংগ্রামে দান করেন।

## প্রারম্ভিক জীবন
১৯৭৬ সনের ১লা মার্চ তারিখে অসমের যোরহাট জেলার চেলেংহাট অঞ্চলের লুখুরাসন গ্রামে অখিল গগৈ জন্মগ্রহণ করেন। ১৯৯৩ সন থেকে ১৯৯৬ সন পর্যন্ত তিনি কটন মহাবিদ্যালয়ে অসমীয়া সাহিত্যে অধ্যয়ণ করেন। তিনি মহাবিদ্যালয়ের ছাত্র একতা সভায় একনাগারে দুবার সাধারণ সম্পাদক রূপে নির্বাচিত হয়েছিলেন। তারপর তিনি নক্সালবাদী নেতা সন্তোষ রাণার নেতৃত্বাধীন সিপিআইএম এলপিসির গণ সংগঠন সংযুক্ত বিল্পবী আন্দোলন পরিষদ আসাম দলে যোগদান করেন। পরবর্তী সময়ে তিনি এইদল ত্যাগ করে পদাতিক নামক পত্রিকার সম্পাদক হিসেবে আত্মনিয়োগ করেন। তিনি বর্তমানে গুয়াহাটিতে নিজপুত্র ও পত্নীর সাথে বসবাস করছেন।
## নদীবাঁধ বিরোধ
২০০৯ সনে তিনি অসম ও অরুণাচল প্রদেশের নির্মিত বাঁধ ও প্রস্তাবিত বাঁধ সম্বন্ধে জনগণকে সচেতন করার জন্য আন্দোলনের নেতৃত্ব বহন করেছিলেন। তাঁর নেতৃত্বাধীন কৃষক মুক্তি সংগ্রাম সংগঠনটি নামণি সোবনশিরি প্রকল্পের নির্মানকার্জ বন্ধ করার দাবী জানিয়েছেন। সোবনশিরি নদীর ঢালু অংশে ২০০০ মেগাওয়াট ক্ষমতা সম্পূর্ণ এই প্রকল্পটি বর্তমান কেন্দ্রীয় জলশক্তি নিগম দ্বারা নির্মিত হয়েছে।
## দুর্নীতির বিরূদ্ধে আন্দোলন
অখিল গগৈ কিছুকাল আন্না হাজারের নেতৃত্বে দেশব্যাপী দুর্নীতির বিরূদ্ধে আন্দোলনে যোগদান করেছিলেন। কিন্তু আন্দোলনকারী দলের কয়েকজন সদস্য রাজনৈতিক দল গঠন করার প্রচেষ্টা করলে তিনি আন্দোলন ত্যাগ করেন। আন্দোলন ত্যাগের বিষয়ে তিনি বলেছেন যে- এক শক্তিশালী গণ আন্দোলন করার জন্য তিনি দলটিতে যোগদান করেছিলেন কিন্তু আন্দোলনের আড়ালে রাজনৈতিক দল গঠন করা হবে এমন আশা তিনি কখনও করেন নাই।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় দুর্নীতিবিরোধী সক্রিয়কর্মী
বিষয়শ্রেণী:তথ্য অধিকার কর্মী
বিষয়শ্রেণী:আসামের সক্রিয়কর্মী
বিষয়শ্রেণী:কটন কলেজ, গুয়াহাটির প্রাক্তন শিক্ষার্থী
বিষয়শ্রেণী:আসাম বিধানসভার সদস্য ২০২১-২০২৬
এম হামিদ

**এম হামিদ** একজন বাংলাদেশী নাট্যকার ও নাট্যব্যক্তিত্ব। মার্চ ২০১২ থেকে এপ্রিল ২০১৪ পর্যন্ত বাংলাদেশ টেলিভিশনের মহাপরিচালকের দায়িত্ব পালন করেছিলেন। বাংলাদেশী স্যাটেলাইট টেলিভিশন চ্যানেল আরটিভির প্রাক্তন প্রধান নির্বাহী কর্মকর্তা। নাট্যচক্র নাট্যদলের প্রতিষ্ঠাতা সভাপতি হিসাবে দায়িত্ব পালন করেছেন।

বাংলাদেশ সরকার নাটকে অবদানের জন্য ২০১৮ শিল্পকলা পদক প্রদান করেছে। সংস্কৃতি ও নাটকে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।

## শৈশব ও পড়ালেখা
জগন্নাথ কলেজের ছাত্র ছিলেন। তিনি ঢাকা বিশ্ববিদ্যালয় কেন্দ্রীয় ছাত্র ইউনিয়ন (ডিইউসিএসইউ) সাংস্কৃতিক সম্পাদক হিসাবে দায়িত্ব পালন করেছিলেন। কল্যাণ মিত্রের সুরজমহল নাটকে নাট্য অভিনয়ের মাধ্যমে অভিনয় জীবন শুরু করেছিলেন। তিনি তাঁর বন্ধুদের নিয়ে ১৯৭২ সালের সেপ্টেম্বরে নাট্যচক্র প্রতিষ্ঠা করেন। ২০০৪ সাল পর্যন্ত তিনি নাট্যচক্রের আটটি নাটক পরিচালনা করেছিলেন।

## কর্মজীবন
হামিদ ১৯৮০ সাল থেকে ২০০৬ সালে অবসর গ্রহণের আগ পর্যন্ত বাংলাদেশ টেলিভিশনে কাজ করেছিলেন। জাতীয় গণসংযোগ ইনস্টিটিউট এর পরিচালক হিসাবে দায়িত্ব পালন করেছিলেন ২০১১ সালে তিনি বাংলাদেশ চলচ্চিত্র উন্নয়ন কর্পোরেশনের (এফডিসি) ম্যানেজিং ডিরেক্টর হিসাবে যোগ দিয়েছিলেন এবং ২০১২ সালে এই পদ ছাড়ার আগে পর্যন্ত মহাপরিচালক দায়িত্ব পালন করেন।

বাংলাদেশ গ্রুপ থিয়েটার ফেডারেশনের (বিজিটিএফ) চেয়ারম্যান ও সভাপতি ছিলেন। সম্মিলিত সাংস্কৃতিক জোটের (এসএসজে) একজন নির্বাহী সদস্য ছিলেন।

## ব্যক্তিগত জীবন
হামিদ ১৯৭৮ সালের ২৪ ডিসেম্বর থেকে অবসরপ্রাপ্ত টেলিভিশন এবং মঞ্চ অভিনেত্রী ফাল্গুনী হামিদ এর সাথে বিবাহ বন্ধনে আবদ্ধ হন। তাদের একটি কন্যা রয়েছে যার নাম তনিমা হামিদ এবং পুত্র প্রান্তর।

তার দুই ভাই সংস্কৃতি প্রতিমন্ত্রী কে এম খালিদ, অভিনেতা মাহমুদ সাজ্জাদ।

## পুরস্কার
* পদাতিক নাট্য সংসদ কর্তৃক বদরুদ্দিন হোসেন স্মৃতি পুরস্কার প্রদান করা হয়।
* নাটকে অবদানের জন্য ২০১৮ শিল্পকলা পদক প্রদান

## তথ্যসূত্র

বিষয়শ্রেণী:বাংলাদেশী অভিনেতা
বিষয়শ্রেণী:নাট্যকার
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:জীবিত ব্যক্তি
বিষয়শ্রেণী:শিল্পকলা পদক বিজয়ী
বিষয়শ্রেণী:বাংলাদেশী নাট্যকার
বিষয়শ্রেণী:বাংলাদেশী থিয়েটার পরিচালক
চক কালিকাপুর টেকনিক্যাল স্কুল ও কলেজ

**চক কালিকাপুর টেকনিক্যাল স্কুল ও কলেজ** বাংলাদেশের নাটোর জেলার সিংড়া উপজেলার চামারি ইউনিয়নে অবস্থিত একটি কারিগরি শিক্ষা প্রতিষ্ঠান। বিদ্যালয়টি ২০০০ সালে প্রতিষ্ঠিত হয়।

প্রতিষ্ঠানটি একটি বেসরকারি প্রতিষ্ঠান এবং বাংলাদেশ কারিগরি শিক্ষা বোর্ড কর্তৃক নিয়ন্ত্রিত। চককালিকাপুর টেকনিক্যাল স্কুল ও কলেজে ২ টি কোর্স চালু রয়েছে এবং প্রতিটি কোর্স দুই বছর মেয়াদি। এসএসসি ও এইচএসসি ভোকেশনাল।

## ট্রেডসমূহ
চককালিকাপুর টেকনিক্যাল স্কুল ও কলেজে ৫টি ট্রেড রয়েছে। এগুলো হল:
* জেনারেল ইলেক্ট্রনিক্স।
* কম্পিউটার এন্ড ইনফরমেশন সিস্টেম। 
* সিভিল ড্রাফটিং উইথ ক্যাড।
* জেনারেল ইলেক্ট্রিক্যাল ওয়ার্কস।
* ফুড এন্ড পিজারভেশন।

## তথ্যসূত্র

বিষয়শ্রেণী:বিদ্যালয়